LEVANTAMENTO DE ACTAS PREVIAS Á OCUPACIÓN, POLO TRÁMITE DE URXENCIA, PARA A EXPROPIACIÓN DOS BENS E DEREITOS AFECTADOS POLAS OBRAS DO PROXECTO
XUNTA DE GALICIA — CONSELLERÍA DE INFRAESTRUTURAS E MOBILIDADE — Servicio Provincial de Pontevedra (Outros documentos, notificacións e informacións públicas, 31/10/2019)

O artigo 28 do vixente Estatuto de autonomía de Galicia establece no seu apartado 2º a competencia da comunidade autónoma galega no desenvolvemento lexislativo e execución da lexislación do estado en materia de expropiación forzosa. Con data de 27 de setembro de 2018 a Xunta de Galicia procedeu á declaración de utilidade pública e urxente ocupación dos bens e dereitos afectados polo proxecto de construción do itinerario peonil e ciclista na PO-307, treito Deiro-Ponte da Illa de Arousa (punto quilométrico 0+000-1+650) e PO-549, treito Tarrío-Cores (punto quilométrico 6+200-7+200), de clave PO/16/101.06, no concello de Vilanova de Arousa, por Decreto 129/2018, publicado no Diario Oficial de Galicia de data de 18 de outubro de 2018. A tramitación do expediente expropiatorio debe de axustarse ao disposto nos artigos 52 da vixente Lei de expropiación forzosa do 16 de decembro de 1954, e 56 e seguintes do seu regulamento de 26 de abril de 1957. En consecuencia, este servizo, en virtude da competencia delegada mediante Orde de 7 de setembro de 2017 sobre delegación de competencias no secretario xeral técnico e noutros órganos e entidades públicas adscritos a esta consellería, publicada no DOG nº179 do 20 de setembro de 2017, resolveu convocar aos titulares de bens e dereitos afectados que figuran na relación exposta no taboleiro de anuncios do concello de Vilanova de Arousa, para que comparezan no lugar, data e horas que se detallan a continuación, co fin de proceder ao levantamento das actas previas á ocupación nas que se recollerán os datos necesarios para determinar os dereitos afectados, o valor destes e os prexuízos determinantes da rápida ocupación, sen prexuízo de se trasladaren ao lugar dos predios se o consideran necesario. Lugar: Casa da Cultura de San Miguel deDeiro. Data: 27 de novembro de 2019, das 9.00 ás 13.15 horas, dende o A ata Leiro Portas, Filomena Data: 28 de novembro de 2019, das 9.00 ás 13.15 horas, desde Leiro Portas, Juan ata o Z. A relación de titulares cos bens e dereitos afectados, así como o plano parcelario correspondente estarán expostos no concello de Vilanova de Arousa, e no Servizo Provincial da Axencia Galega de Infraestruturas, Avda. Mª Victoria Moreno, nº 43-1º, 36003 Pontevedra, e publicarase no seguinte enlace da páxina web da consellería (https://infraestruturasemobilidade.xunta. gal/avisos? p_p_id=ipecos_opencms_portlet_INSTANCE_Ps5C&p_p_lifecycle=0&p_p_state=normal&p_p_col_id=column-1&p_p_col_count=1&_ipecos_opencms_portlet_INSTANCE_Ps5C_content=%2Fopencms%2FPortal-Web%2FContidos%2FAviso%2Faviso_0121. html) Asimesmo realizarase a convocatoria aos interesados ao levantamento das actas previas mediante notificación individual. A dito acto deberán acudir os titulares afectados persoalmente ou ben representados pola persoa debidamente autorizada para actuar no seu nome, xuntando os documentos acreditativos da súa titularidade, documento nacional de identidade (e, no seu caso, outra documentación que se requira, xustificante do pago do IBI) así como certificado de conta con códigos IBAN e BIC, a fin de proceder aos sucesivos pagos que sexan procedentes mediante transferencia bancaria. A dito acto deberán comparecer os titulares dos bens e dereitos que se expropian, persoalmente ou representados por persoa debidamente autorizada, achegando os documentos acreditativos da súa titularidade, podendo facerse acompañar, a súa costa, de peritos ou notario. Pontevedra, 21 de outubro de 2019 O xefe do Servizo Provincial de Pontevedra. Richard Fabian Claudios Borghi